เอเชียนเกมส์ 2022 พร้อม หมู่บ้านนักกีฬารองรับได้ 2 หมื่นคน
คณะทำงานโอซีเอพอใจ ผลการเตรียมการเป็นเจ้าภาพจัดเอเชียนเกมส์ 2022 ทั้งสนามและที่พัก โดยเมืองหางโจวจัดงานนับถอยหลัง 3 ปีเป็นที่เรียบร้อย ขณะที่หมู่บ้านนักกีฬารองรับนักกีฬาและเจ้าหน้าที่ได้มากถึง 20,000 คน นอกจากนี้เจ้าภาพยังประกาศให้ผู้สนใจทั่วโลก สามารถส่งความคิดสร้างสรรค์เกี่ยวกับพิธีเปิด-ปิด และสโลแกนการแข่งขัน เข้ามาประกวดได้อีกด้วย,วันที่ 11 ก.ย.62 ดร.สมศักดิ์ ลีสวัสดิ์ตระกูล คณะกรรมาธิการประสานงานของสภาโอลิมปิกแห่งเอเชีย (โอซีเอ) กล่าวว่า ผู้แทนโอซีเอ นำโดย ราญา แรนเดียห์ ซิงห์ รองประธานกิตติมศักดิ์โอซีเอและประธานคณะกรรมาธิการประสานงาน รวมถึงเจ้าหน้าที่ ได้ไปเยี่ยมชมความพร้อมสนามแข่งขันเชียนเกมส์ ครั้งที่ 19 หางโจว 2022 ที่ประเทศจีน พร้อมร่วมพิธีนับถอยหลังอีก 3 ปี ก่อนที่การแข่งขันจะเริ่มขึ้น ระหว่างวันที่ 10-25 ก.ย.2022 ที่เมืองหางโจว มณฑลเจ้อเจียง ประเทศจีน ,โดยรองประธานกิตติมศักดิ์ของโอซีเอ ระบุว่า พอใจ ประทับใจ และมีความสุข ที่ได้เห็นความพร้อมล่าสุดของการเตรียมงาน โดยเฉพาะเรื่องสนามแข่งขัน และที่พักอาศัย,ดร.สมศักดิ์ กล่าวต่อว่า คณะของโอซีเอได้เยี่ยมชมสนามฟุตบอลความจุ 55,000 ที่นั่ง สนามยิมนาสติก 8,000 ที่นั่ง รวมถึงเมน สเตเดียม ซึ่งจะใช้สำหรับจัดพิธีเปิดและปิดการแข่งขัน นอกจากนี้เจ้าภาพ ยังมีการเปลี่ยนแปลงสนามบาสเกตบอลเป็นสระว่ายน้ำ เพื่อใช้เป็นสนามแข่งขันโปโลน้ำ (ความจุ 3,000 ที่นั่ง) อีกด้วย,ส่วนที่พักหรือ เอเชียนเกมส์ วิลเลจ จะแบ่งเป็น 3 โซน รองรับผู้เข้าพักอาศัยได้ทั้งหมด 20,000 คน แบ่งเป็นหมู่บ้านนักกีฬารองรับได้ 14,000 คน หมู่บ้านเจ้าหน้าที่ฝ่ายเทคนิค 4,000 คน และหมู่บ้านสื่อมวลชน 2,000 คน ซึ่งที่พักทั้งหมด จะถูกขายให้กับคนทั่วไปซื้อเป็นที่อยู่อาศัยหลังจบการแข่งขัน,นอกจากนี้คณะผู้แทนของโอซีเอ ได้เข้าร่วมพิธีนับถอยหลัง 3 ปีเข้าสู่เอเชี่ยนเกมส์ หางโจว 2022 จัดขึ้นที่เมืองโบราณในเมืองเหลียงโจว ซึ่งได้รับการรับรองเป็นมรดกโลกโดยยูเนสโก โดยมี หลี่ เจียนหมิง ผู้ช่วยรัฐมนตรีกระทรวงบริหารจัดการทั่วไปด้านกีฬา และรองประธานคณะกรรมการโอลิมปิกแห่งชาติของจีนเป็นเจ้าภาพให้การต้อนรับ,ส่วนผลการตรวจสอบความพร้อมของการเป็นเจ้าภาพเอเชียนเกมส์ หางโจว 2022 ที่ประชุมคณะกรรมาธิการประสานงาน กับคณะกรรมการฝ่ายจัดการแข่งขัน มีมติว่าจะมีการประชุมหารือ เพื่อติดตามความคืบหน้ากันอีกครั้งในเดือนมี.ค.ปีหน้า หรือในช่วงเริ่มเข้าสู่ 2 ปีสุดท้ายก่อนที่การแข่งขันจะเริ่มขึ้น ดร.สมศักดิ์ กล่าว, ทั้งนี้ในพิธีนับถอยหลัง 3 ปี เจ้าภาพยังประกาศให้ผู้สนใจทั่วโลก ร่วมกันส่งความคิดสร้างสรรค์เกี่ยวกับพิธีเปิด-ปิด และสโลแกนการแข่งขันเข้าประกวดได้ด้วย โดยให้ส่งสโลแกนเข้าประกวดถึงวันที่ 10 ต.ค.นี้ ส่วนการส่งบทความเล่าเรื่องพิธีเปิดและปิดการแข่งขันเข้าประกวดให้ส่งถึงวันที่ 31 ม.ค.ปี 2020
คณะทำงานโอซีเอพอใจ ผลการเตรียมการเป็นเจ้าภาพจัดเอเชียนเกมส์ 2022 ทั้งสนามและที่พัก ขณะที่หมู่บ้านนักกีฬารองรับนักกีฬาและเจ้าหน้าที่ได้มากถึง 20,000 คน
เอเชียนเกมส์ 2022,หางโจว,ประเทศจีน,ดร.สมศักดิ์ ลีสวัสดิ์ตระกูล,เอเชียนเกมส์ ครั้งที่ 19